b'\n_START_ARTICLE_\nDelafossita\n_START_SECTION_\nCaracter\xc3\xadstiques\n_START_PARAGRAPH_\nLa delafossita \xc3\xa9s un \xc3\xb2xid de f\xc3\xb3rmula qu\xc3\xadmica CuFeO\xe2\x82\x82. Cristal\xc2\xb7litza en el sistema trigonal. Forma cristalls tabulars en {0001} d\'uns 8 mil\xc2\xb7l\xc3\xadmetres aproximadament; tamb\xc3\xa9 se\'n troba de forma botrioide, en crostes, esferul\xc3\xadtica, en pols i massiva. La seva duresa a l\'escala de Mohs \xc3\xa9s 5,5._NEWLINE_Segons la classificaci\xc3\xb3 de Nickel-Strunz, la delafossita pertany a "04.AB: \xc3\x92xids amb proporci\xc3\xb3 Metall:Oxigen = 2,1 i 1:1, amb Cati\xc3\xb3:Ani\xc3\xb3 (M:O) = 2:1 (i 1,8:1)" juntament amb els seg\xc3\xbcents minerals: crednerita, tenorita, mcconnellita, bromellita, zincita, bunsenita, cal\xc3\xa7, manganosita, monteponita, per\xc3\xadclasi, w\xc3\xbcstita i pal\xc2\xb7ladinita.\n_START_SECTION_\nFormaci\xc3\xb3 i jaciments\n_START_PARAGRAPH_\nEs troba principalment com un mineral secundari a prop de la base de les zones oxidades dels dip\xc3\xb2sits de coure; menys comunament com un mineral primari. Sol trobar-se associada a altres minerals com: cuprita, coure, tenorita, malaquita, hematites o caolinita. Va ser descoberta l\'any 1873 al dip\xc3\xb2sit de coure de Mednorudyanskoye, a Nizhnii Tagil (Prov\xc3\xadncia de Sverdlovsk, R\xc3\xbassia).'